SK Úradný vestník Európskej únie L 349/3

NARIADENIE KOMISIE (ES) č. 1818/2006

z 11. decembra 2006

o vykonávaní systému riadenia množstvového stropu chloridu draselného v súvislosti s antidumpingovými opatreniami uplatniteľnými na dovoz chloridu draselného s pôvodom v Bielorusku

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“),

so zreteľom na nariadenie Rady (ES) č. 1050/2006 z 11. júla 2006, ktorým sa ukladá konečné antidumpingové clo na dovoz chloridu draselného s pôvodom v Bielorusku a Rusku (2), a najmä na jeho článok 2 ods. 1,

po porade s poradným výborom,

keďže:

(1) Nariadením (ES) č. 1050/2006 Rada zaviedla antidumpingové opatrenia na dovoz chloridu draselného s pôvodom okrem iného v Bielorusku. Vzhľadom na osobité podmienky prevládajúce na trhu s chloridom draselným sa pokladalo za primerané zaviesť opatrenia vo forme minimálnej dovoznej ceny (ďalej len „MDC“) pri typoch výrobkov, ktoré patria pod kódy KN 3104 20 50 a 3104 20 90 (kódy TARIC 3104205010, 3104205090 a 3104209000), do výšky množstvového stropu, po ktorého prekročení by sa malo uplatňovať clo ad valorem vo výške 27,5 % (ďalej len „príslušný výrobok“).

(2) Rada v nariadení (ES) č. 1050/2006 uznala, že uplatňovanie množstvového stropu si vyžaduje systém riadenia, ktorý sa nedal zaviesť pred nadobudnutím účinnosti daného nariadenia. Rada preto v článku 2 ods. 1 nariadenia (ES) č. 1050/2006 splnomocnila Komisiu, aby nariadením ustanovila spôsoby vykonávania systému riadenia množstvového stropu hneď, ako to bude technicky možné.

(3) Účinné riadenie kvantitatívneho stropu si vyžaduje zavedenie požiadavky dovozného povolenia Spoločenstva na prepustenie príslušného výrobku do voľného obehu v Spoločenstve, kým sa neprekročí množstvový strop. S cieľom minimalizovať zásahy v rámci trhu a poskytnúť spravodlivý prístup k množstvovému stropu všetkým hospodárskym subjektom sa pokladá za vhodné vydávanie dovozného povolenia v chronologickom poradí, v akom boli prijaté oznámenia členských štátov.

(4) S cieľom zabezpečiť, aby tento množstvový strop nebol prekročený, je potrebné stanoviť postup, na základe ktorého príslušné orgány členských štátov nebudú vydávať dovozné povolenia, kým nezískajú potvrdenie Komisie, že príslušné množstvá zostanú v rámci množstvového stropu k dispozícii.

(5) S cieľom bojovať proti špekulatívnym alebo neprirodzeným praktikám v súvislosti s vydávaním dovozného povolenia sa považuje za primerané obmedziť jednotlivé žiadosti na sumu uvedenú v príslušnej zmluve medzi dovozcom a vývozcom, ako aj obmedziť platnosť dovozných povolení na tri mesiace. V tejto súvislosti Komisia takisto pripomína, že článok 5 ods. 3 nariadenia Rady (EHS) č. 2913/92 (3) stanovuje, že s výhradou výnimočných okolností colný zástupca určený dovozcom musí pôsobiť v Spoločenstve. Okrem toho na rovnaký účel (t. j. boj proti špekulatívnym a neprirodzeným praktikám) sa pokladá za primerané definovať vývozcu ako hospodársky subjekt, ktorý má sídlo, miesto, z ktorého riadi svoju činnosť, alebo stálu prevádzkareň v Bielorusku.

(6) Používanie počítačových postupov postupne nahrádza manuálne vkladanie údajov v rôznych oblastiach administratívnej činnosti. Z tohto dôvodu by takisto malo byť možné používať počítačové a elektronické postupy pri podávaní žiadosti o dovozné povolenie, ako aj pri vydávaní týchto dovozných povolení.

(7) V záujme správnych úradných postupov Komisia považuje za vhodné poskytnúť členským štátom dostatočný čas na vykonávanie systému riadenia množstvového stropu, ktorý ustanovuje toto nariadenie, ako aj hospodárskym subjektom na prispôsobenie sa novému systému dovozných povolení. Z tohto dôvodu sa považuje za vhodné, aby toto nariadenie nadobudlo účinnosť 1. januára 2007,

PRIJALA TOTO NARIADENIE:

Všeobecné ustanovenia

Článok 1

1. V tomto nariadení sa ustanovujú podrobné pravidlá pre systém riadenia množstvového stropu chloridu draselného s pôvodom v Bielorusku podľa článku 2 ods. 1 nariadenia (ES) č. 1050/2006.

2. Všetky výrobky prepustené do voľného obehu v rámci množstvového stropu podľa odseku 1 podliehajú predloženiu dovozného povolenia vydaného v súlade s ďalej uvedenými článkami.

Článok 2

Na účely tohto nariadenia:

1. „zmluva“ je zmluva, na ktorej sa dohodli a ktorú podpísali vývozca a dovozca;

2. „vývozca“ je hospodársky subjekt, ktorý má sídlo, miesto, z ktorého riadi svoju činnosť, a stálu prevádzkareň v Bielorusku;

3. „dovozné povolenie“ je dovozné povolenie, ktoré vydávajú vnútroštátne orgány na prepustenie príslušného výrobku do voľného obehu v Spoločenstve v súlade s týmto nariadením;

4. „dovozca“ je hospodársky subjekt, ktorý sám alebo prostredníctvom zástupcu, ktorý koná v jeho mene, vykonáva formality potrebné na uvoľnenie príslušného výrobku do voľného obehu;

5. „vnútroštátne orgány“ sú vnútroštátne orgány členských štátov oprávnené vydávať dovozné povolenie v súlade s týmto nariadením, uvedené v prílohe 1;

6. „príslušný výrobok“ je chlorid draselný s pôvodom v Bielorusku, ktorý patrí pod kódy KN 3104 20 50 a 3104 20 90 (kódy TARIC 3104205010, 3104205090 a 3104209000).

Spôsoby uplatniteľné na riadenie množstvového stropu

Článok 3

1. Iba dovozcovia môžu podať vyhlásenie alebo žiadosť o dovozné povolenie. Takúto žiadosť alebo vyhlásenie možno podať vnútroštátnym orgánom uvedeným v prílohe I v každom členskom štáte. Množstvá, ktoré sa požadujú v jednotlivých žiadostiach, nemôžu presahovať množstvá, na ktorých sa dohodlo v príslušnej zmluve.

2. Vyhlásenie alebo žiadosť, ktorú dovozca podá na získanie dovozného povolenia, obsahuje minimálne informácie uvedené v prílohe II.

3. Dovozca predkladá vnútroštátnym orgánom v čase podania žiadosti alebo vyhlásenia na účely vydania dovozného povolenia originál zmluvy.

4. Vnútroštátne orgány zamietajú vyhlásenia alebo žiadosti na získanie dovozných povolení, ktoré nie sú predložené v súlade s týmto nariadením.

Článok 4

1. S cieľom zabezpečiť, aby množstvá, na ktoré sa vydávajú dovozné povolenia, v žiadnom prípade neprekročili celkový množstvový strop pre príslušný výrobok, vnútroštátne orgány vydávajú dovozné povolenia len na základe potvrdenia Komisie, že v rámci množstvového stropu pre príslušný výrobok sú ešte množstvá k dispozícii.

2. Povolený dovoz sa započítava do množstvového stropu stanoveného na rok, v ktorom bola žiadosť o dovozné povolenie predložená vnútroštátnym orgánom.

3. Na účely uplatňovania odseku 1 vnútroštátne orgány oznámia Komisii pred vydaním dovozných povolení množstvá požadované v žiadostiach o dovozné povolenia, doložené zmluvou, ktorú dostali. Komisia obratom oznámi, či je (sú) požadované množstvo(-á) k dispozícii na prepustenie do voľného obehu, a to v chronologickom poradí, v akom prijala oznámenia od vnútroštátnych orgánov (systém „prvé prijaté, prvé vybavené“).

4. Žiadosti uvedené v oznámeniach Komisii sú platné, ak je v nich v súvislosti s každým prípadom jasne uvedená vyvážajúca krajina, príslušný kód TARIC, množstvá, ktoré sa majú doviezť, číslo zmluvy, hodnota CIF alebo DAF (ako je uplatniteľná a definovaná v Incoterms 2000) príslušného výrobku na hranici Spoločenstva podľa kódu TARIC a roku, na ktorý sa vzťahuje množstvový strop.

5. Oznámenia uvedené v odsekoch 3 a 4 sa oznamujú elektronicky v rámci integrovanej siete zriadenej na tento účel, pokiaľ nie je z naliehavých technických príčin nevyhnutné dočasne použiť iné komunikačné prostriedky.

Článok 5

1. V takom rozsahu, v akom Komisia v súlade s článkom 4 potvrdila, že požadované množstvo je k dispozícii v rámci daného množstvového stropu, vnútroštátne orgány vydávajú dovozné povolenie maximálne do desiatich pracovných dní od predloženia originálu príslušnej zmluvy dovozcom. Dovozné povolenia vydávajú vnútroštátne orgány ktoréhokoľvek členského štátu bez ohľadu na členský štát označený v zmluve ako miesto určenia v takom rozsahu, v akom Komisia potvrdila, že požadované množstvo je k dispozícii v rámci daného množstvového stropu.

2. Dovozné povolenia sa vystavujú podľa vzoru v prílohe III.

3. Platnosť dovozných povolení vydaných vnútroštátnymi orgánmi je tri mesiace. Ak sa vyhlásenie alebo žiadosť o dovozné povolenie predloží po 1. októbri daného roku, platnosť dovozného povolenia vydaného na základe takéhoto vyhlásenia alebo žiadosti uplynie 31. decembra toho istého roku.

4. Množstvá, na ktoré sa vydáva dovozné povolenie, nepresiahnu množstvo uvedené v zmluve, na základe ktorej sa dovozné povolenie vydáva.

5. Dovozcovia nie sú povinní doviezť celé množstvo, na ktoré sa vzťahuje dovozné povolenie v rámci jednej zásielky.

6. Práva a povinnosti vyplývajúce z dovozných povolení alebo výpisov sú neprenosné.

7. Dovozné povolenia možno vydať elektronicky, pokiaľ majú zúčastnené colné úrady prístup k dovoznému povoleniu cez počítačovú sieť.

8. Dovozcovia vracajú vnútroštátnym orgánom dovozné povolenia, ktorých platnosť uplynula, do 10 pracovných dní od dátumu uplynutia ich platnosti. Dovozcovia nežiadajú o nové dovozné povolenie, pokým nie je dovezených 85 % množstva v rámci platného dovozného povolenia.

Článok 6

Dovozné povolenia vydávajú vnútroštátne orgány v súlade s článkom 4 a bez diskriminácie ktoréhokoľvek dovozcu v Spoločenstve bez ohľadu na to, kde sa nachádza sídlo jeho podniku v Spoločenstve.

Článok 7

1. Vnútroštátne orgány okamžite informujú Komisiu, len čo im bolo oznámené akékoľvek množstvo, ktoré sa nevyužije počas obdobia platnosti dovozného povolenia. Takéto množstvá sa automaticky prevedú do nevyužitých množstiev množstvového stropu.

2. Vnútroštátne orgány informujú Komisiu o akomkoľvek zrušení dovozného povolenia alebo akýchkoľvek už vydaných rovnocenných dokumentoch, v prípade ktorých bola zodpovedajúca zmluva ukončená vývozcom alebo dovozcom. Ak však boli Komisia alebo vnútroštátne orgány dovozcom informované o ukončení zmluvy po tom, čo určité množstvá príslušného výrobku dohodnuté v zmluve už boli dovezené do Spoločenstva, dané množstvá sa odpočítajú z množstvového stropu na rok, v ktorom boli vyhlásenie alebo žiadosť o dovozné povolenie predložené vnútroštátnym orgánom.

Článok 8

Ak Komisia zistí, že celkové množstvá príslušného výrobku, na ktoré sa vzťahujú zmluvy, v akomkoľvek roku presahujú množstvový strop, okamžite to oznámi vnútroštátnym orgánom s cieľom pozastaviť ďalšie vydávanie dovozných povolení.

Dovozné povolenie Spoločenstva – spoločný formulár

Článok 9

1. Formuláre používané vnútroštátnymi orgánmi na vydávanie dovozných povolení uvedených v článkoch 4 až 7 sú v súlade so vzorom dovozného povolenia uvedeným v prílohe III.

2. Formuláre dovozného povolenia a výpisy z týchto formulárov sa vystavujú v dvoch vyhotoveniach, jeden exemplár označený ako „kópia pre držiteľa“, označený číslom 1, má byť vydaný žiadateľovi a druhý exemplár označený „kópia pre vydávajúci orgán“, ktorý má číslo 2, si má ponechať orgán vydávajúci dovozné povolenie. Vnútroštátne orgány môžu na administratívne účely pridať ďalšie kópie formulára 2.

3. Formuláre musia byť vytlačené na bielom papieri bez drevoviny s úpravou na písanie a musia vážiť od 55 do 65 g/m2. Musia mať rozmery 210 × 297 mm; odstup riadkov je 4,24 mm (jedna šestina palca); grafickú úpravu formulárov je potrebné presne dodržiavať. Obidve strany kópie č. 1, ktorá predstavuje samotné dovozné povolenie, sú navyše na pozadí potlačené červeným gilošovým vzorom, tak aby bolo viditeľné akékoľvek falšovanie mechanickými alebo chemickými prostriedkami.

4. Za vytlačenie týchto formulárov zodpovedajú členské štáty. Tieto formuláre môžu vytlačiť aj tlačiarne, ktoré určí členský štát, v ktorom majú sídlo. V tomto prípade sa musí na každom formulári uvádzať odkaz na príslušné menovanie členským štátom. Každý formulár musí byť opatrený názvom a adresou tlačiarne alebo značkou umožňujúcou identifikovať tlačiareň.

5. V čase ich vydávania sa dovozným povoleniam alebo výpisom prideľuje číslo vydania stanovené vnútroštátnym orgánom. Číslo dovozného povolenia sa oznamuje Komisii elektronicky v rámci integrovanej siete zriadenej podľa článku 4.

6. Dovozné povolenia a výpisy musia byť vyplnené v úradnom jazyku alebo v jednom z úradných jazykov členského štátu vydania.

7. Označenia vydávajúcich vnútroštátnych orgánov a colných úradov alebo príslušných administratívnych orgánov sa vyznačia formou pečiatky. Reliéfna tlač kombinovaná s písmenami alebo číslicami získanými perforáciou alebo potlač na dovoznom povolení však môžu nahradiť pečiatku vydávajúceho vnútroštátneho orgánu. Vydávajúce vnútroštátne orgány používajú pri zázname prideleného množstva akúkoľvek metódu zabraňujúcu falšovaniu, ktorá znemožní vložiť čísla alebo odkazy.

8. Na rube kópie č. 1 a kópie č. 2 sa nachádza rámček, do ktorého môžu vpísať množstvá buď colné orgány pri vybavovaní dovozných formalít, alebo príslušné administratívne orgány pri vydávaní výpisu. Pokiaľ nie je na dovoznom povolení alebo na výpise vyhradený dostatočný priestor, príslušné orgány členských štátov môžu pripojiť jednu alebo viacero dodatočných strán opatrených rovnakými rámčekmi ako rámčeky na rube kópie č. 1 a kópie č. 2 dovozného povolenia alebo výpisu. Príslušné orgány členských štátov umiestňujú svoju pečiatku tak, aby sa jedna polovica nachádzala na dovoznom povolení alebo jeho výpise a druhá polovica na dodatočnej strane. V prípade, že sa pridá viac než jedna strana, je potrebné opečiatkovať strany podobným spôsobom, a teda umiestniť pečiatku cez každú stranu a stranu, ktorá ju predchádza.

9. Príslušné orgány dotknutých členských štátov môžu, ak je to nevyhnutné, požiadať o preloženie obsahu dovozných povolení alebo výpisov do úradného jazyka alebo do jedného z úradných jazykov tohto členského štátu.

10. Dovozné povolenia alebo ich výpisy, zápisy a potvrdenia, ktoré urobili orgány členského štátu, majú v každom z ostatných členských štátov rovnaké právne účinky ako vydané dovozné povolenia alebo výpisy, zápisy a doplňujúce potvrdenia, ktoré urobili príslušné orgány týchto členských štátov. Dovozné povolenia alebo výpisy vydané v súlade s týmto nariadením sú platné na celom colnom území Európskeho spoločenstva.

Článok 10

Toto nariadenie nadobúda účinnosť 1. januára 2007.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 11. decembra 2006 Za Komisiu Peter MANDELSON člen Komisie

(1) Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

(2) Ú. v. EÚ L 191, 12.7.2006, s. 1.

(3) Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).

PRÍLOHA I ZOZNAM VNÚTROŠTÁTNYCH ORGÁNOV ČLENSKÝCH ŠTÁTOV BELGIQUE/BELGIË Service public fédéral économie, PME, classes moyennes et énergie Administration du potentiel économique Service licences — Licences Rue de Louvain 44 B-1000 Bruxelles Fax: (32-2) 548 65 56 e-mail: internetová stránka: Federale Overheidsdienst Economie, kmo, Middenstand en Energie Bestuur Economisch Potentieel Dienst Vergunningen Leuvenseweg 44 B-1000 Brussel Fax: (32-2) 548 65 56 e-mail: internetová stránka: ČESKÁ REPUBLIKA Ministerstvo průmyslu a obchodu Licenční správa Na Františku 32 CZ-110 15 Praha 1 Fax: (420) 224 21 21 33 e-mail: internetová stránka: EESTI Majandus- ja Kommunikatsiooniministeerium Harju 11 EE-15072 Tallinn Fax: + 372 6313 660 e-mail: internetová stránka: ΕΛΛΑΣ Υπουργείο Οικονομίας & Οικονομικών Διεύθυνση Καθεστώτων Εισαγωγών-Εξαγωγών, Εμπορικής Άμυνας Κορνάρου 1 GR-105 63 Αθήνα Fax: (30) 210-328 60 94 e-mail: internetová stránka: ESPAÑA Ministerio de Industria, Turismo y Comercio Secretaría General de Comercio Exterior Subdirección General de Comercio Exterior de Productos Industriales Paseo de la Castellana 162 E-28046 Madrid Fax: (34) 913 49 38 31 e-mail: internetová stránka: DANMARK Økonomi- og Erhvervsministeriet Erhvervs- og Byggestyrelsen Lange Linie Allé 17 DK-2100 København Ø Fax: + 45-35 46 60 00 e-mail: internetová stránka: www.ebst.dk DEUTSCHLAND Bundesamt für Wirtschaft und Ausfuhrkontrolle (BAFA) Frankfurter Straße 29—35 D-65760 Eschborn 1 Fax: (49-61) 969 42 26 e-Mail: internetová stránka: ITALIA Ministero del Commercio internazionale Direzione generale per la Politica commerciale Viale America 341 I-00144 Roma Fax (39-06) 59 93 26 36 e-mail: polcom3@mincomes.it internetová stránka: www.mincomes.it FRANCE Ministère de l'économie, des finances et de l'industrie Direction générale des entreprises Sous-direction des biens de consommation Bureau Textile-Importations Le Bervil 12, rue Villiot F-75572 Paris Cedex 12 Fax: (33) 153 44 91 81 e-mail: internetová stránka: IRELAND Department of Enterprise, Trade and Employment Import/Export Licensing, Block C Earlsfort Centre Hatch Street Dublin 2 Ireland Fax: (353-1) 631 25 62 e-mail: internetová stránka: www.entemp.ie ÖSTERREICH Bundesministerium für Wirtschaft und Arbeit Außenwirtschaftsadministration Abteilung C2/2 Stubenring 1 A-1011 Wien Fax: (43-1) 711 00-83 86 e-Mail: internetová stránka: KYΠΡΟΣ Υπουργείο Εμπορίου, Βιομηχανίας και Τουρισμού Υπηρεσία Εμπορίου Μονάδα Έκδοσης Αδειών Εισαγωγής/Εξαγωγής Οδός Ανδρέα Αραούζου αρ. 6 CY-1421 Λευκωσία Φαξ: (357) 22-37 51 20 e-mail: internetová stránka: LATVIJA Latvijas Republikas Ekonomikas ministrija Brīvības iela 55 LV-1519 Rīga Fax: + 371-728 08 82 e-mail: licencesana@em.gov.lv internetová stránka: www.em.gov.lv LIETUVA Lietuvos Respublikos ūkio ministerija Prekybos departamentas Gedimino pr. 38/2 LT-01104 Vilnius Fax: (370-5) 26 23 974 e-mail: j.vaigauskiene@ukmin.lt, j.gutkauskiene@ukmin.lt internetová stránka: www.ukmin.lt POLSKA Ministerstwo Gospodarki Plac Trzech Krzyży 3/5 PL-00-507 Warszawa Fax: + 48-22-693 40 21 e-mail: internetová stránka: PORTUGAL Ministério das Finanças Direcção-Geral das Alfândegas e dos Impostos Especiais sobre o Consumo Rua Terreiro do Trigo, Edifício da Alfândega de Lisboa PT-1140-060 Lisboa Fax: (351) 21 881 42 61 e-mail: internetová stránka: SLOVENIJA Ministrstvo za finance Carinska uprava Republike Slovenije Carinski urad Jesenice Center za TARIC in kvote Spodnji Plavž 6c SI-4270 Jesenice Fax: (386-4) 297 44 72 e-mail: taric.cuje@gov.si internetová stránka: http://www.carina.gov.si LUXEMBOURG Ministère des affaires étrangères Office des licences BP 113 L-2011 Luxembourg Fax: (352) 46 61 38 e-mail: office.licences@mae.etat.lu internetová stránka: www.eco.public.lu/attributions/office_licences/index.html MAGYARORSZÁG Magyar Kereskedelmi Engedélyezési Hivatal Margit krt. 85. H-1024 Budapest Fax: (36-1) 336 73 02 e-mail: internetová stránka: MALTA Diviżjoni għall -Kummerċ Servizzi Kummerċjali Lascaris MT-Valletta CMR02 Fax: + 356-25-69 02 99 e-mail: internetová stránka: SLOVENSKÁ REPUBLIKA Ministerstvo hospodárstva SR Odbor licencií Mierová 19 827 15 Bratislava 212 Slovenská republika Fax: + 421-2-43 42 39 19 e-mail: internetová stránka: SUOMI Tullihallitus PL 512 FI-00101 Helsinki Telekopio: (358-20) 492 28 52 e-mail: internetová stránka: SVERIGE Statens jordbruksverk SE-551 82 Jönköping Fax: (46-36) 19 05 46 e-post: jordbruksverket@sjv.se internetová stránka: http://www.sjv.se NEDERLAND Belastingdienst/Douane centrale dienst voor in- en uitvoer Postbus 30003, Engelse Kamp 2 NL-9700 RD Groningen Fax: (31-50) 523 23 41 e-mail: internetová stránka: ROMANIA Ministerul Economiei şi Comerţului Direcţia Generală Politici Comerciale Str. Ion Câmpineanu nr. 16 Bucureşti, sector 1 Cod poştal: 010036 Fax: +40 21 315 04 54 e-mail: clc@dce.gov.ro website: www.dce.gov.ro UNITED KINGDOM Department of Trade and Industry Import Licensing Branch Queensway House — West Precinct Billingham TS23 2NF United Kingdom Fax: (44-1642) 36 42 69 e-mail: internetová stránka: БЪЛГАРИЯ Дирекция „Регистриране, лицензиране и контрол“ Министерство на икономиката и енергетиката ул. „Славянска“ 8 1052 София Fax: +359 2 981 50 41; +359 2 980 4710; +359 2 988 3654 website: www.mee.government.bg

PRÍLOHA II Vyhlásenie alebo žiadosť predložená dovozcom na účel získania dovozného povolenia obsahuje: 1. vývozcu (názov a úplná adresa, telefónne/faxové číslo, e-mailová adresa); 2. dovozcu (názov a úplná adresa, telefónne/faxové číslo, e-mailová adresa a IČ DPH); 3. presný opis tovaru a jeho kód(-y) TARIC; 4. krajinu pôvodu tovaru; 5. krajinu odoslania; 6. požadované množstvo v tonách; 7. hodnotu CIF alebo DAF (ako je uplatniteľná a definovaná v Incoterms 2000) príslušného výrobku na hranici Spoločenstva podľa kódu TARIC; 8. dátum a číslo zmluvy; 9. miesto, dátum a podpis žiadateľa; 10. toto podpísané vyhlásenie: „Ja podpísaný vyhlasujem, že informácie uvedené v tejto žiadosti sú pravdivé, správne a v súlade s požiadavkami nariadenia Komisie (ES) č. 1818/2006.“